შპს „Luxury Cosmetics“-ის დირექტორს

ქ-ნ.

საქართველოს მოქალაქის

განცხადება

2018 წლის 19 იანვარსა, ჩემსა (მოქ. .................; პ/ნ ...............) და შპს „Luxury Cosmetics“-ს შორის, რომელსაც წარმოადგენდა გაყიდვების მენეჯერი ..................... , გაფორმდა ხელშეკრულება, რომლის საგანსაც წარმოადგენს კოსმეტიკური მომსახურების და პროდუქციის მიღება. ხელშეკრულების საერთო ღირებულებაც დღგ-ს გათვალისწინებით შეადგენს 1700 (ათას შვიდას). სახელშეკრულებო თანხის სრულად ანაზღაურების მიზნით გავაფორმე სასესხო განვადება თქვენს ფილიალში არსებულ სს „ლიბერთი ბანკის“ განვადების მენეჯერთან.

ხელშეკრულების დადებამდე შპს-დან დამიკავშირდნენ ტელეფონზე და მიმიწვიეს უფასო პროცედურების ჩასატარებლად. თქვენგან სატელეფონო შემოთავაზების შემდეგ მივედი თქვენს ოფისში მდებარე ...., სადაც ჩამიტარდა პროცედურები, ...-სგან. ასევე მეცნობა რომ მქონდა კოსმეტიკური პრობლემები და მესაჭიროებოდა სახის კრემები *(აქ დააზუსტეთ რა გითხრეს. )*. მას ჩემთვის შესაბამისი პროფესიული ლიცენზია არ წარმოუდგენია. არ შეუმოწმებია თუ რა უკუჩვენება მექნებოდა კრემის შემადგენელ სუბსტანციებზე. არ ჩაუტარებია ანალიზები, ისე განმიცხადა ეს ე.წ დიაგნოზი - კანის პრობლემურობის შესახებ და მითხრა რომ მესაჭროებოდა ... კრემი, რის განვადებასაც იმწუთასვე გამიკეთებდნენ ოფისში.

თუმცა, ვინაიდან მე არ გამაჩნია კოსმეტოლოგიური ცოდნა და იმწუთიერად ვენდე კოსმეტოლოგის სიტყვებს, ჩემზე განხორციელდა ფსიქოლოგიური ზეწოლა, შევშფოთდი, რადგან კოსმეტოლოგი ისე მესაუბრებოდა, რომ მისი თქმით „კანის პრობლემა“ მივიჩნიე სერიოზულად, ვენდე კოსმეტოლოგის სიტყვებს, და გავაფორმე ხელშეკრულება კოსმეტიკური მომსახურების და პროდუქციის მიღების შესახებ 1700 ლარის ღირებულებით. თქვენმა თანამშრომელმა ასევე თვითონ მიმიყვანა ბანკის სტენდთან და მონაწილეობდა ჩემსა და ბანკს შორის განვადების ხელშეკრულების დადებაში.

ხელშეკრულების გაფორმების დღესვე გავაცნობიერე, რომ რეალურად თქვენი კომპოანიის მხრიდან ადგილი ჰქონდა ჩემი უცოდინრობისა და ნდობის გამოყენებას და ამით სარგებლის მიღების მცდელობას. ასევე თქვენი მხრიდან არაკეთილსინდისიერად მომეწოდა ინფორმაცია კოსმეტოლოგიური მომსახურების და პროდუქციის მიღების შესახებ ხელშეკრულების დადების საჭიროებაზე, ისე, რომ კვალიფიციური შემოწმება და ანალიზები არ ჩამტარებია. ამიტომ მივმართე თქვენი კომპანიის წარმომადგენელს გაეუქმებინათ ჩემსა და კომპანიას შორის გაფორმებული ხელშეკრულება, რაზეც მივიღე უარი.

გაცნობებთ, რომ სამოქალაქო კოდექსის 636-ე მუხლის საფუძველზე უარს ვამბობ ხელშეკრულებაზე და ხელუხლებლად გიბრუნებთ თქვენს პროდუქციას. ასევე 370-ე მუხლის საფუძველზე უარს ვამბობ თქვენი მონაწილეობით ბანკთან გაფორმებული კრედიტის გადახდაზე და გთხოვთ ბანკიდან თქვენთვის ჩარიცხული თანხა დაუბრუნოთ ბანკს.

ასევე გაცნობებთ, რომ თქვენი მხრიდან ჩემს მიმართ დაირღვა სამოქალაქო კოდექსის მე-8 მუხლის მე-3 ნაწილი

გთხოვთ, მომავალში თავი შეიკავოთ ჩემთვის თქვენი პროდუქციისა და მომსახურების ნებისმიერი სახით შემოთავაზებისგან.